www.titlovi.com
OBRAČUN KOD O. K. KORALA
Groblje Boot Hill Fort Griffin, Teksas
Zdravo, Ede. -Gdje je Doc Holliday? -U hotelu. Očekuje...
Javi mu da ga čekam. -Nema potrebe, Ede.
Cijeli grad zna da ga čekaš. Prije...
Poslužuj svoja razvodnjena pića. Ne miješaj se u moje stvari.
Tvoj je brat došao pijan i tražio kavgu. Potegnuo je... -Viski!
Kako želiš, Ede. Ostavite oružje ako želite ostati tu.
Ostavi bocu!
Nemaš šanse, Doc. Doveo je dvojicu sa sobom.
Bježimo dok još stignemo.
Čeka te cijeli grad i onaj beskorisni šerif.
Objesit će te ako još ikoga ubiješ. Znaš to.
Doc! Uopće me ne slušaš.
Kate, g. Bailey je došao iz Fort Wortha radi džentlmenske stvari.
Džentlmenske! -Ne bi bilo pristojno da napustim grad.
Ne spominji mi to. -To je stvar etike, ali...
Ali osoba poput tebe ne bi to razumjela.
Zašto me uvijek moraš ponižavati? Nisi bolji od mene.
O tome bi se dalo raspravljati. -Da?
Ti i taj južnjački šarm.
Reći ću ti nešto.
Šminkerska odjeća i učene riječi ne znače da si džentlmen.
Ološ si isto kao i ja.
Dosta mi je priča o plantaži i plemenitim prijateljima.
Svi su nestali. Svi!
Jesu. A ja sam ovdje s tobom.
Tvoji su jedva platili da studiraš zubarstvo.
Sjajno si ispao. Ponosili bi se tobom.
Da više nisi spomenula moju obitelj.
Molim te!
Molim te! Zaboravi Baileya! Bježimo dok još stignemo!
Mogli bismo u Laredo kako si govorio, izliječiti tvoj kašalj.
Sve je gori. -Duboko sam ganut što si zabrinuta za moje zdravlje.
Znaš što osjećam prema tebi.
Znam točno što osjećaš.
Ne znam što bih kada bi ti se nešto dogodilo.
Izgubila bi izvor prihoda.
To nije u redu.
Zar ti nisam dobra?
Zašto katkad ne misliš na mene?
Idi u salun i reci da ću doći. -Ne idi onamo. -Poslušaj me.
Trebam nešto novca.
Našem voljenom sinu doktoru Johnu Hollidayu
Zdravo, Wyatte. -Cottone Wilsone.
Dugo se nismo vidjeli.
Noge mi otpadaju.
Nadam se da imaš dobre vijesti.
Ike Clanton prošao je ovuda na istok.
U Waco, rekao bih. Johnny Ringo bio je s njim.
Na istok? Nisi dobio moj brzojav? -Jesam.
Zašto ga nisi zadržao?
Nemam zbog čega zadržati Ikea Clantona.
Nemaš zbog čega? Optužen je za desetak zločina.
Organizirao sam sve da mora u Griffin.
Ti si jedini čovjek u Teksasu koji ga može zaustaviti.
Nemoj se uzrujavati.
To sam ja.
Prije 10 g. sredio si trojicu najbržih revolveraša u teritoriju.
Deset je godina dugo. Valjda starim.
Ne bih vjerovao da se Cotton Wilson uplašio.
Nemaš mi to pravo govoriti. Borio sam se protiv najgorih banda.
Zašto nisi zaustavio Ringa i Clantona? Zašto?
Ako više ne možeš raditi, vrati značku!
Da vratim značku?
Šerif sam 25 g. Prošao sam sve rupčage u teritoriju.
A što imam? Sobu od 12 $ na mjesec i limenu zvijezdu.
Misliš da mi se sviđa što sam završio ovdje?
Ovo mi je posljednja postaja.
I tebi će se to dogoditi, kao svima nama.
Gdje je ta kukavička gnjida?
Smiri se. Samo te izaziva.
Zašto Holliday još nije došao? -Pustit će ih da malo čekaju.
Wyatte Earpe! Kućo stara! Zašto nisi javio da dolaziš?
Drago mi je. -Šerife. -Sjedni.
Cigara?
Tko bi to očekivao? Napredovao si od Cheyennea.
Ellsworth, Wichita, a sada Dodge City.
Nisi tip za čuvara zakona. Oduvijek si neobuzdan.
Ni ja nisam mislio da ću to postati.
Pripremi mu dobar odrezak. Iz moje osobne zalihe.
Kako su braća? -Dobro. Virgil i Morgan su se oženili.
Tko bi to rekao!
Trebam pomoć. -Samo reci.
Clanton i Ringo prošli su ovuda prije tri dana.
Optuženi su za desetak zločina. Javio sam Cottonu, ali prešao me.
Nije više kao nekada. -Znaš li išta? -Da bar znam, ali... Čekaj.
Doc Holliday je igrao poker s njima. Možda je nešto čuo.
Barmene!
Donesi nam pošteni viski!
Ed Bailey. Doc Holliday ubio mu je brata.
Tip je to tražio. Došao je pijan, varao na kartama.
Potegnuo je na Doca. Jesi li ga upoznao?
Jesam. Tada je bio zubar. -Nikad on nikoga ne izazove.
Ali nevolje ga uvijek nađu.
Sad ga svaki nadobudni revolveraš želi poslati na groblje.
Znaš kako je kada čovjek dođe na glas.
Dobro znam. Gdje je Holliday? Moram ga ispitati dok još mogu.
U hotelu. -Drži odrezak na toplome. Vratit ću se.
Ne propuštaš previše.
Hollidayu.
Sjedni i raskomoti se, kao da si pozvan. -Sjećaš li se...
Sjećam te se. Wyatt Earp. Izvadio sam ti zub prije 10 g.
Da sam tada znao što ćeš postati...
Čujem da si promijenio zanat. Šteta, bio si dobar zubar.
Pacijentima se nije sviđao moj kašalj.
Trebam informaciju. -Pasijans je igra za jednu osobu.
Mogu nešto ponuditi zauzvrat. -Ugodna vam večer, g. Earp.
Znam nešto što bi te zanimalo. -Ne znaš ništa što bi me zanimalo.
Što ako ti kažem da Ed Bailey drži Derringer skriven u čizmi?
Lijevoj ili desnoj? -Lijevoj.
Dobra informacija. Ljevak je.
Clanton i Ringo prošli su ovuda prije tri dana.
Kartao si se s njima. Kamo su otišli? -Pojma nemam.
Zar se nismo dogovorili? -Ja se ništa nisam dogovorio.
Ali znaš kamo su otišli, zar ne? -Ometaš me u igri.
Mrziš čuvare zakona, zar ne? -Zašto ne bih trebao?
Tvoj me brat otjerao iz Deadwooda i zaplijenio mi 10.000 $.
Imaš hrpu braće koja su svi šerifi, zar ne?
Vidjet ćemo se. Ostaneš li živ.
Što si doznao? -Baš ništa.
Slutim da su išli u Tombstone. Ikeov stari ondje ima ranč.
Ali nisam siguran. -Zar tvoj brat Virgil nije šerif u Tombstoneu?
Jest. Poslao sam mu brzojav da pripazi.
Što ćeš sad? -Ne mogu ništa. Trag se ohladio.
Ujutro se vraćam u Dodge City.
G. Holliday. -Da? -Možete li sada podmiriti račun?
Nismo znali odlazite li ili ne.
Doznat ćeš za 15 min.
Čeka vas namješten špil.
Ako vas Bailey ne sredi, šerif će. Radije otiđite dok još možete.
Ponašate se kao da želite poginuti.
Možda i želim.
Ostavi revolver.
Dobra večer. Kao obično.
Čujem da me traži gospodin iz Fort Wortha.
Trebao je poučiti brata da ne igra označenim kartama.
Ako vidiš toga gospodina, reci da ću ga čekati na Boot Hillu.
Odatle će putovati samo u jednome smjeru: nadolje.
Kad bolje razmislim...
on nije nikakav gospodin, nego sin kukavičke krmače!
Dobro, idemo.
Točno na vrijeme.
Za što sam optužen? -Smislit ćemo nešto. -Jasno.
Hvala, Harry.
Nosite ga! Gotovo je!
Svi za šank! Kuća časti!
Uvijek je gadno poslije ubojstva.
Doc je svima pokvario zabavu. Lud je, ali ima petlju.
Što kanite poduzeti? Vidjeli ste što se dogodilo.
Nisu ga imali pravo zatvoriti. Učinit će mu nešto, znam to!
Docova prijateljica. -Namjestit će mu. Bailey je potegnuo na njega.
Polako, smirite se. Prepustite to čuvarima zakona.
Ovdje nema zakona. -On zbilja traži da mu netko raznese mozak.
Morate mu pomoći. -Ne tiče me se. -Molim vas. -Ne zanima me.
Nije mi ni simpatičan. Žao mi je. Laku noć.
Mogu ostaviti dva osedlana konja iza hotela. Više ne mogu.
Propao bih kada bi ljudi doznali da sam mu pomogao.
Deset, molim.
Stanuje li Wilson ovdje? -Ne. Drže Doca Hollidaya u sobi.
G. Earp... -Rekao sam da me se to ne tiče. -Nije me briga.
Linčovat će ga. To vas se tiče, zar ne?
Nije važno je li kriv. Ne zaslužuje da ga životinje objese.
Odlazimo odavde. -Otkad ti spašavaš kockare u nevolji?
Ništa osobno. Samo ne volim linčeve.
Što čekamo? -Ne još!
Sad je dobar trenutak.
Georgeov štagalj!
Kreni! Stražnjim stubama!
Najljepša hvala.
U Dodge Cityju zahvalit ću ti kako treba.
Zahvali mi tako što nećeš doći onamo.
Sve vatreno oružje ostavite kod šerifa po nalogu gradskoga vijeća
Što kažeš na ono?
Nije joj mjesto u Dodge Cityju. Takve su za velegrade.
Čini se da će dulje ostati. Ima kovčeg.
Moram u potjeru.
Zato sam došao. Poglavica Tupi Nož opet je u pohodu.
Trebam tvoje pomoćnike. -Nikada nemaš dovoljno ljudi.
Tko je ona cura? -Da, tko je? -Koja cura?
Nisam vidio jer su mi javili da su došli Doc Holliday i prijateljica.
Rekao sam mu da ne dolazi ovamo.
Idem dok nije raspakirao stvari. -Posudi mi pomoćnike.
Dobro, ali Charlieja trebam. Povedi ostale.
I vrati mi ih prije gonjenja stoke.
Više je posla kad u grad dođu kauboji.
Mario, izađi na svježi zrak.
Gradonačelnikova dobrodošlica? -Rekao sam ti da ne dolaziš.
Volim oštru britvu. Ti ne?
Da te obrijem?
Ujutro polazi kočija u Abilene.
Želim da budeš u njoj. -Ne mogu.
Šerif iz Abilenea poslao me ovamo.
Volio bih da vam netko napiše nov govor.
U pet gradova slušam isti.
Ostat ćeš u svojoj sobi do prekosutra.
Osobno ću te otpratiti na vlak za zapad.
Moramo se suočiti s neugodnom činjenicom.
Potpuno sam financijski propao. Nemam ni za kartu za vlak.
Shanssey kaže da si u Griffinu imao mnogo novca.
Trebao bi znati. Držao je mojih 10.000 $ u sefu.
Znaš li što je učinio? Sjećaš se da sam se morao žuriti iz grada?
Ona dva konja iza hotela stajala su me svaki po 5000 $.
Što kažeš na to? Ručnik molim.
Hvala. Svi toliko precjenjuju moj život.
Koliko ti zarađuješ? Sto na mjesec i dva po uhićenju?
Želiš me podmititi? -Ne, ne tebe.
Imam poštenu poslovnu ponudu.
Nije loše. Jesi li išta uštedio? -Nešto.
Želiš jednoga dana kupiti ranč ili dućan? Olakšat ću ti.
Pozajmi mi tisuću dolara i podijelit ću dobiveno s tobom.
Dolaze kauboji i ulozi će biti visoki. -Pola-pola?
Mnogi bi rado pristali za 10%, ali ti si mi simpatičan.
Sviđa mi se kakav si.
Zašto si tako velikodušan?
Brijač treba britvu, šerif revolver, a ja sam kockar.
Novac je moj alat.
Jamčit ćeš mi da nećeš izgubiti? -Nikada ne izgubim.
Poker igraju očajnici kojima je stalo do novca.
Ja ne gubim jer nemam što izgubiti, čak ni život. Može?
Kakav si ti drznik...
Pozajmi mi da zaradim za kartu.
Činio sam gluposti u životu... I sad ću opet.
Dopustit ću ti da ostaneš.
Zašto si tako velikodušan? -Sviđa mi se kakav si.
Smiješ ostati i kartati se pod jednim uvjetom:
bez noževa, revolvera i ubijanja.
Bez noževa, revolvera i ubijanja. -Tako je.
Dajem ti riječ kao džentlmen. -Još samo jedna stvar.
Budi dobar prema onoj ženi ili je ostavi. -Kate?
Da, jadna stara Kate. Ona je sve što mrzim kod Doca Hollidaya.
Ostavi 25 c za brijača.
Doznao sam sve o onoj dami. Odakle ti novi revolver?
Napravili su ga za mene. O kojoj dami?
Lijepa je. Nije li cijev preduga? -Baš je kako treba. Tko je lijep?
Ručno izrađen? -O čemu ti to? -Cura koja je došla kočijom.
Sjećam se. Što s njom? -Odsjela je kod gđe Deeds.
Ima kovčeg pun elegantne odjeće. Neke su haljine čak iz Pariza.
Ima 170 cm, 54 kg, riđu kosu, zelene oči. -Što radi ovdje?
Kockarica je. -Jako duhovito.
Ako tako misliš, prošeći do saluna Long Branch.
Umrijet ćeš od smijeha.
Zdravo, Wyatte.
U čemu je problem? -Moram prekinuti onu partiju.
Zakon ne brani da žene kockaju.
Znam, ali žena za stolom svaki put izazove nevolju. Znaš to.
Partija je završena. -Ovo je Laura Denbow. -Gradonačelnik si.
Rekli smo da žene neće kockati na sjevernoj strani.
Gđica Denbow svugdje na Zapadu ima kredit od 10.000 $.
Ona je iznimka. -Ovdje nije.
Vi ste slavni Wyatt Earp. Šerif, sudac i porota.
Tako je. Ako pustim vas, doći će svaka drolja s južne strane.
Tko je drolja? -Šuti i ne miješaj se. -Razgovaraš s damom.
Čini se da prvi put vidi damu. -U salunu igrate mušku igru.
Zašto bih vas smatrao damom? -A ti nisi gospodin.
Gotovo je za večeras. -Miči ruke s nje!
Nemoj, Charlie.
Dosta mi je tvoga šefovanja. Potegni revolver, ubit ću te!
Nemam ga, kauboju. Nisam naoružan.
Ne prilazi! -Pijan si i ne znaš što radiš.
Daj mi revolver dok se zbilja nisi uvalio.
Neću trpjeti da itko tako razgovara s damom.
Ne miči se i daj mi taj revolver.
Nisam revolveraš.
Nikoga ne bih mogao ubiti. -Znam to, kauboju.
Samo si htio zadiviti damu.
Vodi ga da se otrijezni, a zatim ga otjeraj iz grada.
Uhićeni ste. -Zbog čega? -Vidjeli ste. Zbog ometanja mira.
Čekaj malo... -U redu je. Šerif se samo brine za ugled grada.
Možda želim vidjeti kako izgleda zatvor.
Zar ne biste trebali pričekati kojeg pomoćnika?
Možda sam očajna.
Pustit ću vas ako obećate da ćete kockati na južnoj strani.
Južnoj? Ne, mislim da ću ostati.
Sudac možda nije krepostan kao šerif.
Nećete mi otvoriti vrata?
Ovo neću trebati dok sam ovdje.
Kupite novu aureolu. Preuska vam je ova koju nosite.
Zatvorite vrata, šerife.
Zatvorio ju je? -Zbog ometanja mira.
Mogu je izvući. -Kladim se u 500 $ da ne možete.
U tisuću, koliko vam dugujem.
Dvostruko ili ništa. -Može.
Vraćam se za pola sata.
Dobra večer, Charlie. -Zdravo.
Zbog ovih smjena po 12 h ništa ne stignem.
Pola života potrošim na vražju papirologiju.
Jesi li za gutljaj? -Wyatt ne voli da pijemo na dužnosti.
Što slavimo? -Želio bih platiti jamčevinu za gđicu Denbow.
Kartu. Imam 19. -20.
Ne mogu. Sutra mora pred suca. Jamčevina još nije određena.
Dosta su mi ove.
Čekat ću Wyatta.
Nadam se da će Bat doći s pomoćnicima prije kauboja.
Ajnc. -I ja ga imam.
Da igramo za ozbiljno, morao bih pregledati taj špil.
Mogao bi pokušati.
Uzmi moj.
Sreća što Wyatt ne dopušta da ih potežemo.
Idem provjeriti zatvorenike i konje.
Pripazite na ured. -Jasno, Charlie.
Nikada mi nisu ležale. -Što ti radiš tu?
Platio bih jamčevinu za gđicu Denbow. Ona je dama.
Nema usluga. -Onda je pusti u zamjenu za neke informacije.
Ne znaš ništa što bi me zanimalo.
Što ako ti kažem da Shanghai Pierce dovodi stado ovamo?
Shanghai Pierce? -Vjerojatno si se već sukobljavao s njim.
Morao sam ga udariti po glavi kad je pokušao izrešetati Wichitu.
Nije loš, ali zaboravio je odrasti.
Sad želi izrešetati Dodge City, a unajmio je Ringa da to osigura.
I nudi tisuću dolara za tebe, mrtva.
To nije novost. -Zar nije zabavno kada daju nagradu za šerifa?
Dok sam ja zakon ovdje, neće ući u grad naoružani.
Ni ako se zove Shanghai Pierce. -Ponovit ću to na tvome sprovodu.
A da sada pustiš gđicu Denbow? -Ništa od toga.
Dogovorili smo se. -Ti si se dogovorio.
Ja ni na što nisam pristao, sjećaš se?
Charlie, radiš za pokvarenjaka. -Da?
Idi kući. Ja ću napisati izvještaje. -Hvala. Sve je mirno.
Laku noć. -Laku noć.
Wyatte, trebao bi je pustiti. Nije joj mjesto iza rešetaka.
Charlie ima pravo.
Pusti je.
Savjest? -Možda mi se sviđa.
Neka se karta u stražnjoj sobi. Nema kockanja u glavnoj.
Dobra večer, gđice Denbow. -Dobra večer, Doc.
Dođi, moramo nešto obaviti. -Hvala.
Šerife.
Ugodna vam večer, g. Earp. -I vama.
Ugodna vam večer, g. Earp.
Dvije dvojke. -Dalje.
Pedeset. -Plaćam. -Previše za mene.
Plaćam. -I još pedeset.
Plaćam. -Doc, uskoro će svanuti.
Dama, dečko, tri desetke, tri dvojke. -Nisi mi odgovorio. -Sto.
Plati si piće. -I dižem za sto. -Previše za mene.
Dvjesto? Plaćam. -Pratim damu.
Četiri dvojke. -Deklasirala nas je.
Hvala. Dosta mi je za noćas. Možeš mi unovčiti?
Laku noć. -Smijem li vas otpratiti? -Ne, hvala. Laku noć.
Hoćemo li, dečki? -Stavit ću ulog.
Laku noć. -Prava je dama.
Trebam Lukea Shorta. Ritchie i njegovi opljačkali su banku.
Ubili su blagajnika. Idu ovamo. -Poslao sam ga u Abilene, žalim.
Kada moraš krenuti? -Odmah ako želim pronaći trag.
Luke je jedini ovdje koji zna s oružjem. A Charlie Bassett?
Netko mora čuvati grad. -Želiš nekoga s oružjem?
Tebe? Ne, hvala.
Dobro se snalazim s oružjem.
Ali oni koji to najbolje znaju više to ne mogu potvrditi.
Sam ću se pobrinuti za to. -Kako hoćeš.
Podigni desnu ruku.
Prisežeš li da ćeš... Suludo je. Pomoćnik si.
Idem po konje. -Zar neću dobiti limenu zvijezdu? -Ni slučajno!
Za pametna kockara zbilja igraš kao naivac.
Umrijet ćeš za godinu dana. -Što ti znaš o kockanju?
Takav kašalj nikad ne prođe. -A da se makneš iz smrdljivih saluna?
Idi živjeti u planinama. -Nije to za mene.
Dovoljno si čangrizav da dugo poživiš.
Neću dopustiti da me polako iscrpi.
Jasno. Igraj brzo i žestoko.
Bojim se samo umiranja u krevetu. Ne želim otići malo-pomalo.
Netko će biti brži od mene i sve će odmah biti gotovo.
Nisam došao slušati prodike.
Razmišljao sam o tome.
Zašto si došao? -Jedanput se moraš uvaliti.
Pa ću te izvući.
Imam samo jedan dug i ne sviđa mi se što dugujem tebi.
Ništa mi ne duguješ.
Nikoga u životu nisam trebao, a Doca Hollidaya ponajmanje.
Siguran si u to. -Što se mene tiče, slobodno zajaši i odjaši.
Ne, hvala. Mislim da ću ostati.
Nas smo dvojica prilično slični.
Obojica živimo s revolverom. Jedina je razlika ta značka.
Što je? Ne voliš slušati prodike?
Začepi i spavaj.
Ritchie Bell više neće pljačkati banke.
Mislio sam da spavaš. -Ne, bilo je logično.
Vratimo se u Dodge. Želim u krevet. -Zašto? Oni nikamo ne idu.
Ne idemo ni mi. Odspavat ću malo.
Makni se iz smrdljivih saluna, živi u planinama.
Charlie.
Idem napisati izvještaj. Najljepša hvala, Doc.
Sad smo kvit. -Još nismo.
Tek kada sve vratim.
Čujem da si dobro gađao. -Sve u rok pomoćničke službe.
Jesi li dobro?
Reci Kate da odmah dođe u hotel. -Već je dulje nema.
Kako to misliš? -Nismo je vidjeli na ovoj strani otkad ste otišli.
Da odem po liječnika?
'Jutro, Laura. -Nisam mislila da će mi biti drago što vas vidim.
Nešto nije u redu? -Konj mi šepa, desna prednja noga.
Puklo je kopito. Nemoj ga jahati.
Ostavi ga ovdje. Neće daleko. Poslat ću kovača.
Lijepo što ste slučajno naišli.
Nisam slučajno. Znam da svakoga dana jašeš ovuda.
Povest ću te u grad.
Ili bi radije pješice 10 km?
Čvrsto se primi.
Čvršće.
Što radiš budan u ovo doba? Tek su tri sata.
Zdravo živim. Ustajem prije podneva i prohodam čak 20 m.
Što se događa ovdje?
Skupljam oružje čim kauboji dođu u grad.
Bat se neće na vrijeme vratiti s našim pomoćnicima.
Gdje je Kate?
Gdje je?
Malo je osjetljivo...
Da?
Obećao si da nećeš potezati oružje. Ne smiješ... -Gdje je?
Wileyev hotel. Ringo je došao u grad i Kate je sada s njim.
Dolazi mnogo goveda.
Ovo je tek početak...
Obračun bi Wyattu mogao stvoriti probleme. Velike.
Zbilja puno stoke.
Izlazi i ne vraćaj se, propalice!
Uhvatila te nostalgija?
Pa to je mali šerifov pomoćnik.
Nema te tri dana. -Nisam mislila da bi opazio.
Kad putuješ diljem zemlje s g. Kreposnim.
Bio sam bolestan. Trebao sam te.
Zaveži mi uže oko vrata pa ga potegni kad me zatrebaš.
Ne možeš bez toga, zar ne?
Pusti me na miru.
Moraš se vraćati u svoje blato. -Možda ne bih da se imalo brineš!
Što te briga kamo i s kim idem? -Začepi!
Uzmi stvari. Odlaziš.
Ostaje ovdje. -Ne miješaj se, Ringo.
Nemaš pravo upadati ovamo. -Razgovaram s Kate. Prošeći.
Sve mi možeš reći pred njim.
Droljo. -Čekaj malo.
Nećeš tako razgovarati s mojom ženskom.
Tvojom ženskom? Bilo čijom.
Izrešetat ću te!
Nisam naoružan.
Sad jesi.
Posegni!
Neću se boriti. -Neće se boriti.
Obećao je Wyattu Earpu da će biti dobar dečko.
Čujem da si ugled zaradio na pijancima.
Hajde, posegni.
Neću se boriti.
Onda bar popij.
Ples i crkvena dobrotvorna zabava
Bilo je divno. Žao mi je što tako rano moram otići.
Lomite mnogo srdaca. -Laku noć. -Laku noć.
Mogu li te kamo odvesti? -Ne treba, blizu je.
Rano je, a ionako moram ići.
Divno je. Drago mi je što sam došla.
Izgubila si pokeraški izraz lica. Izgledaš kao ustrašena curica.
Ne bojim se.
A curica sigurno nisam.
Zašto si došla ovamo sa mnom?
Da bar mogu odgovoriti. Ne znam.
Reći ću ti zašto.
Nestašni su, ha? -Da.
Sad će naučiti tko je vlasnik stočarskih gradova. -Da.
Došao je Pierce, a njegovi divljaju na ulici.
Nađite Wyatta što prije i dovedite pomoć. Pokušat ću ih zadržati.
Ne želim da itko izlazi na ulicu!
Obuzdaj ljude dok netko nije stradao.
Reci šefu da čekam poziv od njega. -Uhićen si, Pierce.
Jesi li čuo, Ringo? Uhićen sam. -Čuo sam.
Zbilja su bučni.
Zbilja jesu.
Završimo. Želim odavde. -Samo dijeli. Neću prekinuti ovaj niz.
Kartu.
Molim te! -Dijeli.
Što je ovo? Ples! Baš krasno.
Hoćete li nas pozvati? -Nisu baš gostoljubivi, zar ne?
Vodi taj svoj šljam južno od crte. -Jeste li čuli, dečki?
Ovo su ugledni ljudi.
Ako već primate naš novac, možemo plesati s vašim ženama.
Moji dečki žele plesati!
Pijaniste, sviraj!
Življe malo!
Zdravo. -E, sad mi je dan potpun.
Platit ćeš mi za ovaj ožiljak iz Wichite.
Bacite opasače s oružjem i u zatvor sa mnom.
Počni se moliti. Ovo ti je bio posljednji blef.
Opameti se dok se nisi preduboko uvalio.
Prebijmo ga, šefe. -To je jako dobra ideja.
Možda tvoji prijatelji žele vidjeti koliko si zbilja čvrst.
Želim vidjeti kako plešeš. -Hrabar si s dvadesetoricom iza leđa.
Izađimo nas dvojica sami. -Ne, u to me nećeš navući.
Ne možeš se izvući blefiranjem, ha?
Dobro, dečki. Sredite gnjidu.
Toliko ste bučili da se Frank Loving nije usudio dijeliti.
Prekinuli ste mi sretan niz.
Zabava je završena. Otkopčajte opasače.
Riješimo to revolverima. -Slažeš se? -Potegnite! Svi!
Ali prvi je metak tvoj, Shanghai. -A tvoj drugi, Ringo.
Odlučite. -Dajem vam pet sekunda da otkopčate opasače!
Jedan...
dva... tri...
četiri... -Dosta smo se zabavljali. -Pokupite oružje!
Idemo! -Doc!
Želi li još tko okušati sreću?
Idemo! Svi!
Dobro. Još nije gotovo.
Za tebe bi bilo da nisam milostiv večeras.
Idemo!
Vodi ih i zatvori do jutra. -Čuli ste šerifa.
Hajde, idemo!
Vjerojatno ne želiš zahvalu.
Recimo samo da sam u cijelosti vratio dug.
Ništa osobno, šerife.
'Jutro, Doc. -'Jutro.
Htio sam ti javiti da će biti jedan čuvar zakona manje.
Meni je to uvijek drago čuti.
Idem u Kaliforniju, kupit ću ranč.
Poslušat ću tvoj savjet i otići dok još stignem. -Mudro.
Laura ide sa mnom. Vjenčat ćemo se za koji dan.
Želimo da dođeš na vjenčanje, ako ti to neće ometati poker.
Ja sam samo za sprovode. Ne bih.
Ona je prava dama. Oboma želim mnogo sreće.
Sretan si što možeš odavde. -Zašto i ti ne okušaš sreću?
Zbogom, Doc.
Dopusti da ti se vratim. Molim te.
Daj mi još jednu priliku.
Primi me, molim te.
Učinit ću sve. Nije me briga kakav ćeš biti prema meni.
Žao mi je zbog onoga. -Nisi ti kriva. Nisam ni ja. Nije nitko.
Tako se poklopilo.
Nisam ti ni dao priliku, zar ne?
Možda je moglo biti drukčije da sam bio dobar prema tebi.
Nije prekasno. Ja ću biti dobra prema tebi. Obećavam.
Prekasno je za oboje. Nađi nešto bolje dok još stigneš.
Nemoj me pustiti da se vratim onamo.
Samo me pusti na miru.
Vidjet ću te mrtva.
Dobio si pismo od državnog odvjetnika. -Što piše?
Kaže da te može postaviti za saveznog šerifa kad god želiš.
Wyatt Earp, savezni šerif. Samo to još trebam.
Svi su ovi mrtvi. Dok nisam zaboravio...
Ovo je sada tvoje. Više nisam čuvar zakona.
Dobio si i brzojav. -Pročitaj ga.
Virgil mi je brat. U nevolji je i treba me. Pokušaj razumjeti.
Razumijem da sam bila glupa što sam se zaljubila. -Da bar mogu...
Rekla sam sebi da te neću pratiti iz grada u grad
i čekati da mi jave da si poginuo.
Neću tako živjeti.
Ne želim da držiš revolver u ruci. -Kunem ti se.
Tombstone i gotovo. -Nikada neće biti gotovo.
Glas će te posvuda pratiti. -Brat mi je. -A ja ti trebam biti žena.
Ne traži da ga iznevjerim. -Nemoj iznevjeriti mene.
Odrekla bih se svega i išla bilo kamo. Obrađivala bih zemlju.
Ali moraš se i ti nečega odreći.
Moram ići u Tombstone.
Dobro, idi i očisti Tombstone.
Ima još stotinu takvih gradova i svi čekaju velikog Wyatta Earpa.
Hajde, sve ih očisti! Idi!
Volim te, Laura.
Volim te, Wyatte.
Dobar dan. Malo se vozimo?
Oko 1100 km. U Tombstone.
Tako? I ja idem onamo. Čujem da je klima bolja za moj kašalj.
Otkad se baviš svojim zdravljem?
Stvar je više financijska. Ovdje više nitko ne želi igrati sa mnom.
Smijem se prikrpati? -Ovo je slobodna zemlja.
Gdje su ti stvari?
Groblje Boot Hill, Tombstone
Hvala na vožnji. Prodaj moga konja za dobru cijenu.
Znam. Bez noževa, revolvera i ubijanja.
Ukusno je. Zaboravio sam okus domaćeg obroka.
Betty, ukrast ću te od Virgila.
Ti ćeš jedini ostati neoženjen.
Ja imam obitelj u Deadwoodu,
a i mali Jimmy će se oženiti kad se vrati.
Kako mali? Uskoro ću navršiti 19 g.
Devetnaest.
Kad se kaniš oženiti?
Cigara? -Znak da žene i djeca trebaju napustiti prostoriju.
Vrijeme je za krevet. -Moram li, mama?
Moraš. Stričevi će ti biti ovdje i sutra.
Laku noć, striče Wyatte. -Laku noć.
Laku noć, striče Morgane. -Laku noć.
Laku noć, striče Jamese. -Laku noć.
Laku noć, tata. -Laku noć, sine.
Lijepo je što si tu. Da je bar u sretnijim okolnostima.
Prilično je uzrujana. -Godinu dana govori mi da prestanem biti šerif.
Znaš kakve su žene.
A sada na posao.
Morgan i Jimmy znaju kako stvari stoje.
Znaš da Ike Clanton ima ranč... -Znam.
Okupio je najopakije revolveraše koje sam ikada vidio.
Kupio je okružnoga šerifa. -Tko je to? -Cotton Wilson.
Cotton Wilson. Znači, Ike ga je kupio.
Cotton krade tisuće grla iz Meksika. Mora ih prevesti.
Može samo odavde, a ne može dok mi držimo grad.
To je sve. Organiziran je i opak.
Ne možemo ga vječno zadržati izvan grada. -A stanovnici?
John Clum, urednik Epitapha, i ugledniji građani
poduprijet će nas kada doznaju da ti zapovijedaš.
Svi smo se složili da ti trebaš voditi.
Muči me samo jedna stvar i sad ću to izreći.
Ljudi će loše govoriti o tebi kad jašeš s Docom Hollidayom.
Što s njim? -Najgori je ubojica na granici, to je.
Ne izgleda dobro što si došao s njim.
Spasio mi je život, a ja to ne zaboravljam.
I čovjek je od riječi.
Dok se pošteno karta i ne ubija, nemamo ga pravo tjerati odavde.
Nisam znao da ste tim. -Nismo. To je samo pošten dogovor.
Holliday će ostati.
Dobro. Ti si odgovoran za njega. -Može. Imamo li kartu okruga?
Prvo moramo javiti Clantonima da ne smiju u grad.
Zatim moramo kontrolirati okrug, to je važno.
Poslat ću pismo čovjeku koji će se pobrinuti za to.
Gdje je Clantonov ranč? -Tu. -A ljudi?
Očekivao sam te, Cottone. Dobro izgledaš, uspješno.
Ne žalim se. -Što trebaš?
Ike obećava da neće biti problema ako stoku smije poslati odavde.
Lijepo od Ikea. -Dobar je čovjek.
Ima pravo bogatstvo u stoci i mora je prodati. -Tako?
Platit će ti 20.000 $, u gotovini.
Dvadeset tisuća dolara?
Cijena grijeha raste. -20.000 ili rupa od 2 m na Boot Hillu.
Ili mirovina od 20 $ na mjesec ako poživiš da je dobiješ.
Razmišljao sam o tim stvarima.
Znaš što? Ovo je lijep gradić. Fino mjesto da se malo skrasim.
Možda se prijavim i za okružnog šerifa.
Ne bojim se toga. Dobio sam svoje.
Imam ranč i 25.000 u banci. I potpuno mirno spavam.
Ja ne bih mogao.
Ne drži prodike. Ellsworth, Wichita, Dodge City.
Dobio si samo nesreću, ženu koja te ostavila...
i prijatelja ubojicu.
Odnesi ovu poruku svomu šefu.
Zabranjeno je nositi vatreno oružje u Tombstoneu
Tako želi? -Želi ti oduzeti grad, Ike.
Dugo se nismo vidjeli, Ike. -Predugo.
Zdravo, Ringo. Još pucaš za onoga tko najviše plati? -Tako je.
Nisi li premlad za revolver, sinko? -Zašto ne provjeriš?
Pošli ste nekamo? -Gledali bismo predstavu. Imate li išta protiv?
Ne. Čim predate oružje. -Zašto ga ti ne predaš za mene?
Sad!
Poznajete moju braću. John Clum vodi gradsko vijeće.
Mrtav si. -Za tebe ovdje nema mjesta.
Idući put kada dođeš naoružan otići ćeš vodoravno.
Sad odlazite.
Evo nevolje. -Tko je ona?
Kate Fisher. Morala je doći.
Barmene, viski. Ostavi bocu.
Dva para, asovi.
Doc, što imaš? -Tri trojke. -Lijep grad, zar ne, Kate?
Vidi, vidi. Pa to je mali pomoćnik.
Doc, dijeliš.
Nećeš pozdraviti staru prijateljicu?
Creme de menthe.
Mali pomoćniče, zar ne bi želio popiti još jedno piće sa mnom?
Pijan si, Ringo. -Tako si i došao na glas, zar ne?
Protiv pijanaca.
Uzmi revolver. Naći ćemo se na ulici za pet minuta.
Doći ću.
Rekla sam da ću te vidjeti mrtva.
Kako si tako naivan? Clantonu bi to bila izlika da započne rat.
Dosta mi je igranja s njima.
Daj mi revolver. Nemaš ga pravo nositi.
Možeš...
Možeš zahvaliti Bogu što si Wyattov brat.
Ako imalo cijeniš Wyatta, otiđi odavde.
Društvo ubojice najgore je što mu se može dogoditi.
Čujem da odlaziš iz Tombstonea. -Dobro čuješ.
Sutra ću kočijom.
Mislio sam da ti klima ublažava kašalj.
Boravak ovdje stvara mi neugodnosti.
Neki me čak smatraju čuvarom zakona.
Ne odlaziš valjda zbog mene?
Zbog tebe? Nemaš veze s mojim odlaskom.
Sretno, Doc.
Šteta što nećemo zajedno doći do kraja.
Stiglo je pismo koje čekaš.
Što to imamo? -Mladi Clanton mrtav pijan u Alhambri.
Zatvorite ga dok se ne otrijezni.
Čekajte malo. Kad ću dobiti ljude koje si mi obećao?
Kad god želiš.
Idem do Clantonova ranča. -Zar si lud? -Ne bih rekao.
Uzmi oružje. -Ovo mi je dovoljno.
Ako se ne vratim za dva-tri sata, neka dođu izvući moje truplo.
Uljezi će biti ustrijeljeni na mjestu
Billy! -Dobro je, gospođo. Samo se malo napio.
Na noge!
Ulazi u kuću!
Ne znam što ću s njim.
Kako je počeo, završit će kao otac.
Ubit će ga zbog krađe stoke.
Misliš da si čvrst, sinko?
Još nisam sreo revolveraša koji je doživio 35. rođendan.
Nešto sam naučio o njima. Uvijek postoji netko brži.
A što više rabiš revolver, prije ćeš naletjeti na tu osobu.
Misliš da ne znam kako ti je?
Imao sam i ja stariju braću.
Borili su se u Građanskom ratu, a ja sam bio premlad.
Htio sam biti kao oni, kao što ti želiš biti kao Ike i Finn.
Znate to, ha? -Nego što.
Ne želim biti revolveraš, ali... katkad budem usamljen.
Svi su revolveraši usamljeni. Žive u strahu.
Umru bez novca, bez žene i bez prijatelja.
Nisam tako razmišljao o tome. -Počni razmišljati.
Billy, slušaj šerifa.
Neću to više raditi, mama.
Što ti radiš tu? -Doveo sam tvog brata kući, pijana.
Trebao bi se ponositi.
Radije idi.
Ne preporučujem ti to. Prijatelji mi se mogu zabrinuti.
Nije me briga. Ovdje nemaš ovlasti. -Nemam?
Postavljen sam za saveznog šerifa.
Žao mi je što te moram razočarati. -Čekaj malo.
Ne tražim sukob, ali moraš me prestati izazivati.
Sjednimo i raspravimo sve. Pristat ću na sve što tražiš.
Tražim samo da to ukradeno stado vratiš u Meksiko.
Bio si kod suca? -Jesam. -Onda?
Saveznom šerifu ne možeš zabraniti da dolazi u okrug.
Sudac je bio na odlasku kad sam došao.
Vrijeme je da svi odemo. -Začepi!
Možemo samo jedno. Nije bilo problema do Wyattova dolaska.
To već ima smisla. -Dobro...
Nemamo izbora. Noćas ćemo ga zaskočiti.
Da nisi zaboravio ostale Earpove?
Možemo protiv njih ako sve pretvorimo u osobni sukob.
Što ako dovedu Cluma? -Neće, preponosni su.
Borit će se kako mi želimo.
To je zakon, važniji od svih pisanih.
Obiteljski ponos. Sredit ćemo ga kad pođe u noćni obilazak.
Meni je svejedno.
Umoran? -Valjda sam zadrijemao.
Betty ti je poslala kavu. -Godit će mi.
Jako je tiho. Pretiho.
Misliš da ćemo se obračunati s Clantonima?
Da bar znam. Možda Ike shvati koliko je to uzaludno.
Želiš se vratiti u Kaliforniju? -Stalno razmišljam o tome.
Sigurno je dobra cura. -Jest.
Moram na posao. -Daj da noćas ja idem u obilazak.
Usamljen sam kad sjedim ovdje i samo razmišljam.
Dobro. Trebam se naspavati.
U obilasku bar mogu razmišljati o nečem drugom.
Ike je odlučio. Sad ćemo na njegov način.
Nemoj. To žele. Ne dopusti da te natjeraju na osobni sukob.
Pravi se javio. -Ti si čuvar zakona. Ne odbacuj cijeli život.
Gdje ti je logika? -Neka se goni! Brat mi leži mrtav.
Tko je? -Otvaraj!
Počni govoriti. -Doc...
Ne znam ništa o tome. -Govori!
Zašto? Kakve sad veze ima?
Dobro sam zabrljala, zar ne?
Željela sam te opet imati... zato što te volim.
Mislila sam da bi mi se vratio kada ne bi bilo Wyatta.
Zato ništa nisam rekla kad sam ih čula.
Valjda sam bila luda! -Gdje?
Na Clantonovu ranču. -Tko je bio ondje?
Nisam željela da ubiju toga dečka! -Tko je bio ondje?
Ike, Finn, Cotton Wilson i MacLoweryji.
A Ringo?
Je li Ringo bio ondje?! -Da, bio je.
Nemoj! Nemoj, molim te!
Nemoj, molim te. Nemoj me ubiti, molim te!
Molim te!
Nemoj me ubiti!
Doc!
U redu je, dušo.
Wyatte! Poslao me Ike.
Nisam imao veze s tim! Moraš mi vjerovati!
Zato što ti je prezime Clanton.
Ike me poslao k tebi. Želi se naći s tobom i tvojom obitelji.
Očekivao sam to. -Clum se neće miješati? -Dajem vam riječ.
Koliko će ljudi dovesti? -Šestoricu.
Ike, Finn, Ringo i MacLoweryji. -Gdje i kada?
U zoru kod O. K. korala.
Reci Ikeu da ćemo doći. Rekao si šestorica.
I ja ću ići s njima. -Nemoj.
Daj si priliku da preživiš.
Ne. Razmišljao sam o tome. Puno.
Ne mogu pobjeći. Ike i Finn su mi braća.
Razumijete to, zar ne?
Da, razumijem.
Kako samo sjedite kao da igrate damu? Kako možete?
Što vam je? Zašto ne zatražite pomoć od Johna Cluma?
Rekao sam ti da se njega to ne tiče.
Ovo se tiče nas i Ikea Clantona.
Ali sva ste trojica čuvari zakona. Niste važniji od sigurnosti grada.
Imate dužnost prema građanima, ne prema vlastitom ponosu.
Ponosni muškarci. Pogledajte se!
Gledajte ponosne muškarce!
Morgane, zna li tvoja žena da će sutra postati udovica?
Bolje bi bilo da izađeš.
Virgile, sin te želi poljubiti za laku noć.
Vidimo se ujutro.
Doc, probudi se. Ja sam, Wyatt.
Probudi se, čuješ me?
Pijanduro! Trebam te, Doc. Nemoj me iznevjeriti.
Probudi se!
Pusti ga na miru. Zar ne vidiš da umire?
Pusti to.
Kako se osjećaš? -Obračun je danas, zar ne?
Što? Ne znam.
Ne možeš.
Ne možeš!
Ne možeš ni stajati!
Poginut ćeš ako odeš onamo.
Ako moram umrijeti, pusti me da umrem s jedinim prijateljem.
Mi nismo važni, ha?
Ti i ja? Mi nismo važni.
Još od rođenja nismo važni.
Vodi konje straga.
Kreni, Cottone.
Uzmi pušku i uđi u kola. Naprijed.
Morgan i Virgil čekaju.
Ike želi nasamo razgovarati s tobom. Nije naoružan.
Čekaj. Kate mi je rekla za ubojstvo tvoga brata.
Clantoni su ga ubili. A ti si sudjelovao.
Nisam imao veze. -Vrati se gdje ti je mjesto.
Vjeruj mi... -Vrati se prijateljima!
Dolaze.
S njima je i Doc Holliday. -Holliday?
Idi do konja. -Ike, više nisam za ovakve sukobe.
Pusti me. -Odlazi onamo.
S Cottonom su sedmorica. Vidim samo šestoricu.
Raširite se.
Frank?
Dolje!
Štitite me!
Sačmarica!
Jesi li dobro? -Jesam.
Cottone, bijedniče kukavički...
Ubili su mi brata! -Ne prilazi, budalo!
Dođi! Ubit ću te!
Dođi pa ćeš dobiti!
Gadno si ranjen? -Jesam. Noge...
Doc!
Ja ću se pobrinuti za Ringa!
Billy! Baci revolver i izađi!
Odustani, dečko! Nemaš šanse!
Dođi po mene!
Ne tjeraj me na to. Ne tjeraj me.
Odlazim, Doc.
Kako su braća? -Oporavljaju se. Bit će dobro.
Još jednu čašu, Joe.
Znaj da ne bih preživio bez tebe.
Kamo ideš? -U Kaliforniju. -Laura?
Ne znam, nadam se. -Čekat će te.
Možeš li me jedanput poslušati?
Otiđi u onu bolnicu u Denveru.
Ovako nećeš preživjeti dulje od dva mjeseca.
Pa da prekinem ovaj pobjednički niz?
Vidimo se. -Zbogom, Propovjedniče.
Dobar dan, gospodo. -Zdravo, Doc. -Što igramo?
Adaptacija prijevoda GWTW
Preuzeto sa www.titlovi.com